b'\n_START_ARTICLE_\nZastava M70\n_START_SECTION_\nDelovanje\n_START_PARAGRAPH_\nM70 deluje na enakem principu kot vse avtomatske pu\xc5\xa1ke iz dru\xc5\xbeine kala\xc5\xa1nikov. Ob pritisku na spro\xc5\xbeilec se kladivce pod silo vzmeti z veliko silo zaleti v udarno iglo. Udarna igla udari ob netilko naboja in krogla se zaradi gorenja smodnika in spro\xc5\xa1\xc4\x8danja smodni\xc5\xa1kih plinov za\xc4\x8dne z veliko hitrostjo pomikati naprej. Ko krogla dose\xc5\xbee majhno odprtino na vrhu cevi skozi to odprtino smodni\xc5\xa1ki plini potisnejo plinski cilinder po nazaj. Ker je plinski cilinder povezan na zaklep se ob tem premiku zaklep odklene in se za\xc4\x8dne pomikati nazaj. Ko se zaklepni mehanizem (zaklep in cilinder) pomakne dovolj nazaj, se kladivce napne, prazen tulec izvr\xc5\xbee in povratna sila, ki deluje proti vzmeti za\xc4\x8dne slabeti. Ko ta sila popolnoma poneha, za\xc4\x8dne vzmet potiskati zaklep nazaj na prvotno mesto. Ob tem se iz nabojnika v le\xc5\xbei\xc5\xa1\xc4\x8de s pomo\xc4\x8djo zaklepa vlo\xc5\xbei nov naboj in postopek se lahko ponovi.'